ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id ms id id id ms id id ms ms ms en ms ms id ms ms id de ms ms ms ms en id en id ms id id id en id id jv ms id id it es id id en id ms ms ms ms ms ms
Bencana Banjir Boleh Tingkatkan Kes Denggi? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Lihat Semua Alat Kesihatan
Kalkulator Sasaran Degupan Jantung
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bencana Banjir Boleh Tingkatkan Kes Denggi?
Ditulis oleh Mohammad Nazri Zulkafli Disemak pada 19/12/2019
Disemak secara perubatan oleh Dr. Joseph Tan
Jika anda fikir nyamuk Aedes tidak akan bertelur semasa musim bah kerana aliran air yang deras, perkara tersebut adalah benar. Namun, kita perlu ingat bahawasanya, banjir cuma permulaan kepada fasa perluasan habitat untuk nyamuk ini bertelur. Nak tahu dengan lebih lanjut? Ikuti artikel ini!
Dua kumpulan nyamuk Aedes
Walaupun kebanyakan amaran yang dikeluarkan oleh pihak berkuasa membuatkan nyamuk Aedes kelihatan gemar dengan bekas buatan manusia seperti takungan air pada pasu bunga, tong sampah, tayar-tayar yang terbiar dan sebagainya, namun terdapat dua kumpulan nyamuk Aedes yang mempunyai habitat pilihan tersendiri untuk bertelur. Mereka digelar container mosquito (nyamuk bekas) dan floodwater mosquito (nyamuk air banjir).
Nyamuk bekas kebiasaannya bertelur pada bekas-bekas buatan manusia yang mempunyai takungan air. Aedes aegypti dan Aedes albopictus adalah merupakan dua spesies nyamuk Aedes yang gemarkan kawasan takungan pada bekas-bekas untuk bertelur, sama ada bekas semula jadi atau bekas buatan manusia.
Nyamuk-nyamuk air banjir pula kebiasaannya bertelur di pelbagai jenis habitat yang mempunyai takungan air. Ia boleh dibahagikan kepada 4 kumpulan bergantung kepada 4 jenis sumber air pada habitat semula jadi seperti:
Dataran banjir terbuka (kawasan yang mempunyai takungan air selepas hujan)
Kawasan pengairan (sawah padi)
Nyamuk Aedes mempunyai tahap kebingkasan yang tinggi. Ia cuma memerlukan sumber takungan air sebesar duit 20 sen untuk bertelur dan setiap nyamuk Aedes, boleh terbang kira-kira 500 meter daripada kawasan pembiakan untuk menyebarkan wabak denggi. Air adalah merupakan sumber yang penting dalam memastikan kesinambungan spesies Aedes tersebut, namun jika tiada sumber air, telur masih boleh hidup dalam jangka masa 6 bulan.
Musim banjir dan penyebaran wabak denggi
Hujan berterusan bukanlah satu keadaan yang ideal untuk nyamuk Aedes bertelur kerana telur tersebut boleh mengalir laju ke kawasan yang tidak boleh dijangka. Namun, perkara ini bermakna musim banjir boleh menjadi metode perluasan kawasan bagi nyamuk tersebut. Ini kerana telur nyamuk mempunyai kapasiti untuk hidup yang tinggi dan dapat bertahan untuk jangka masa yang lama tanpa sumber air.
Bencana banjir juga akan meningkatkan jumlah kawasan-kawasan yang boleh menjadi tempat untuk nyamuk Aedes membiak seperti lopak-lopak air, kawasan longkang yang bertakung dan sebagainya. Semua pihak perlu memeriksa setiap kawasan dengan lebih teliti selepas bencana banjir kerana takungan air kecil yang boleh didapati di dalam tin-tin kosong juga mempunyai potensi untuk menjadi kawasan pembiakan nyamuk Aedes.
Setiap anggota masyarakat bertanggungjawab dalam memastikan kawasan perumahan selepas banjir tidak menjadi habitat untuk nyamuk Aedes bertelur.
Bencana banjir boleh mengakibatkan pelbagai kesan buruk terhadap lokaliti setempat dan salah satu daripadanya adalah peningkatan jumlah pembiakan nyamuk Aedes. Perlu diingatkan bahawa kawasan banjir perlu diuruskan dengan lebih baik bagi mengelakkan peningkatan kes demam denggi. Aktiviti fogging boleh dipertingkatkan sebagai langkah berjaga-jaga dalam usaha untuk membunuh nyamuk-nyamuk yang ‘berkeliaran’ pada waktu senja mencari peluang untuk menyebarkan wabak denggi.
Hello Health Group tidak menyediakan nasihat perubatan, diagnosis, atau rawatan.
Hello Health Group tidak menawarkan nasihat perubatan, diagnosis atau rawatan.
Aedes (Including Ochlrerotatus). (https://www.valentbiosciences.com/publichealth/pests/mosquitoes/mosquitoes-aedes-including-ochlerotatus/). Diakses pada 20 Oktober 2019.
Banjir dan risiko penyakit berjangkit. (http://www.myhealth.gov.my/banjir-dan-risiko-penyakit-berjangkit/). Diakses pada 20 Oktober 2019.
Understanding the Aedes mosquito. (https://www.thestar.com.my/metro/metro-news/2019/02/18/understanding-the-aedes-mosquito). Diakses pada 20 Oktober 2019.
10 Penyakit Yang Boleh Dicegah Dengan Vaksin, Bukan COVID-19 Sahaja Tau!
Jaga-Jaga, Kalau Demam Tiba-Tiba Kebah Tapi Hidung Berdarah, Ini Tanda Denggi Yang Teruk!
Ditulis oleh Mohammad Nazri Zulkafli Disemak pada 19/12/2019
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.